cyanic-selkie/wikianc huggingface dataset:
রজার ফেদেরার
শৈশব ও প্রারম্ভিক জীবন
ফেদেরার সুইজারল্যান্ডের বাজেলের বাজেল ক্যান্টনাল হাসপাতালে জন্ম গ্রহণ করেন। তার পিতা রবার্ট ফেদেরার একজন সুইজারল্যান্ডীয়, বার্নেক থেকে, যা সুইজারল্যান্ড, অস্ট্রিয়া ও জার্মানির সীমান্তের কাছে, এবং তার মা, লাইনেট ফেদেরার (জন্ম ডুরান্ড), ক্যম্পটন পার্ক, গুতেঙ থেকে, একজন সাউথ আফ্রিকান যার পূর্বপুরুষ ডাচ ও ফরাসি প্রটেস্ট্যান্ট। ফেদেরার একজন বড় বোন আছে, ডায়ানা। তিনি সুইজারল্যান্ড ও দক্ষিণ আফ্রিকার দ্বৈত নাগরিক। তার শৈশব কাটে  বিরস্ফেলদেন, রিহেন ও পরে মুনচেস্তেন, ফরাসি ও জার্মান সীমান্তের কাছে এবং তিনি সুইস জার্মান, ফরাসি, জার্মান ও ইংরেজি ভাষায় স্বাচ্ছন্দে কথা বলতে পারেন। thumb|right| ফেদেরারের স্বাক্ষর ফেদেরার রোমান ক্যাথলিক হিসেবে বড় হন এবং ২০০৬ রোম মাস্টার্সে খেলার সময় ষোড়শ পোপ বেনেডিক্টের সাথে রোমে দেখা করেন। প্রত্যেক সুইস পুরুষ নাগরিকের মত, ফেদেরারও সুইস সশস্ত্রবাহিনীতে বাধ্যতামূলক সামরিক সেবা দান করেন। যদিও তিনি ২০০৩ সালে অনুপযুক্ত গণ্য হন, পিঠের সমস্যার কারণে ও পরবর্তীকালে তার সামরিক বাধ্যবাধকতা পূরণ করা আবশ্যক নয়। তিনি ছোট থেকেই এফসি বাজেল ও সুইজারল্যান্ড জাতীয় ফুটবল দলকে সমর্থণ করে বড় হয়েছেন। ফেদেরার শিশুকালের নানা পরিধির খেলাধুলা করতেন। তিনি তার হাতে চোখের সমন্বয়ের জন্য ব্যাডমিন্টন এবং বাস্কেটবল খেলেছেন। ফেদেরার নানা সাক্ষাৎকারে নিজেকে একজন ক্রিকেটপ্রেমী বলে উল্লেখ করেছে এবং শচীন তেন্ডুলকরের তার দুই বার দেখা হয়। তিনি বলেন "আমি সবসময় অনেক বেশি আগ্রহী যদি একটি বল জড়িত থাকে,"। অধিকাংশ টেনিস প্রতিভাবান, বিপরীতভাবে,  অন্যান্য সব খেলা বর্জন করে টেনিস খেলে। পরবর্তি জীবনে, ফেদেরারের সাথে গলফ ফেলোয়াড় টাইগার উডস-এর সাথে বন্ধুত্ব হয়েছে।
খেলার ধরন
সাবেক ওয়ার্ল্ড নাম্বার ওয়ান টেনিস গ্রেট জিমি কনরস ফেদেরারের খেলার ধরন সম্পর্কে একবার বলেছিলেনঃ "হয় তুমি একজন হার্ডকোর্ট স্পেশালিস্ট, না হয় একজন ক্লে কোর্ট স্পেশালিস্ট, না হয় একজন গ্রাসকোর্ট স্পেশালিস্ট....... অথবা তুমি রজার ফেদেরার !" ফেদেরার একজন স্বয়ংসম্পূর্ণ খেলোয়াড় যার বিশেষ খ্যাতি আছে দুর্দান্ত শট খেলার ক্ষমতা ও শৈল্পিক ছন্দের জন্যে। জন ম্যাকেনরোর মতে, ফেদেরারের ফোরহ্যান্ড "টেনিসের সেরা শট"।
সম্মাননা
~চারবার "লরিয়াস বর্ষসেরা খেলোয়াড়" : ২০০৫-২০০৮
~আটবার এটিপি ওয়ার্ল্ড ট্যুর "Fans' Favourite" : ২০০৩-২০১০
খ্রিহু লিজিয়েতসু
খ্রিহু লিজিয়েতসু নাগাল্যান্ড বিধানসভার বিধায়ক এবং নাগাল্যান্ড সরকারের যুব সম্পদ ও ক্রীড়া, রাজ্য লটারি এবং সংগীত টাস্ক ফোর্সের সংসদ সচিব।    তিনি নাগা পিপলস ফ্রন্টের নেতা এবং উত্তর আঙ্গামি -২ আসন থেকে নির্বাচনে জয়ী হয়েছেন।
ফরিদপুর-৬
ফরিদপুর-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ইতিহাস
ফরিদপুর-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আল শুয়াইবিয়া মসজিদ
আল শুয়াইবিয়া মসজিদ (جامع الشعيبية) বা আল ওমারি (الجامع العمري) বা আল-তুতেহ (جامع التوتة) বা আল-আতরাস (جامع الأتراس)  নামেও পরিচিত সিরিয়ার আলেপ্পোয় অবস্থিত প্রাচীনতম মসজিদ। ৬৩৭ সালে মসজিদটি নির্মাণ করা হয়েছে। পূর্ব-ভূমধ্যসাগরীয় অঞ্চলের প্রাচীনতম মসজিদ। মসজিদটি আলেপ্পোর প্রাচীন শহরের পশ্চিমাংশে বাব আনতাকে নিকটে শহরের ঐতিহাসিক দেয়ালের মধ্যে অবস্থিত।
ইতিহাস
৬৩৭ সালে ইসলামের প্রসারের সময় আবু উবাইদা ইবনুল জাররাহ নেতৃত্বে আলেপ্পোর পতনের পরে আল শুয়াইবিয়া মসজিদটি বাব আনতাকের নিকটে নির্মাণ করা হয়েছে। ১৯৮৬ সালে প্রাচীন শহর আলেপ্পোর অংশ হিসাবে ইউনেস্কো বিশ্ব ঐতিহ্যবাহী স্থানের মর্যাদা দেয়।
সংস্কার
দশম শতাব্দীতে শিয়া পন্থী আবু হাসান আল-গাদাইরি মসজিদটি সংস্কার করেন। ১১৫০-এর দশকে জেনগি রাজবংশের শাসক নুরউদ্দিন জেনগি এটিকে শিয়া মসজিদ থেকে শায়খ শুয়াইবের জন্য একটি শাফিঈ মাদ্রাসায় রূপান্তর ও সংস্কার করেন। মসজিদের প্রাচীরের ১২ শতাব্দীর বহু কুফিক শিলালিপি জন্য মসজিদটি পরিচিত। আয়তক্ষেত্রাকার ছোট মিনারটি ইসলামী স্থাপত্যের ইতিহাসের প্রথম দিকের নকশাগুলিকে প্রতিফলিত করে। ১৪০১ সালে মসজিদটি পনুরায় সংস্কার করা হয়।
আধুনিক যুগে ১৯৮০ এবং ১৯৯০ সালে মসজিদটি সংস্কার করা হয়।
সঞ্চিত বালহারা
সঞ্চিত বালহারা হলেন একজন ভারতীয় আবহ সঙ্গীতের রচয়িতা, যিনি সঞ্জয় লীলা বনশালির ২০১৫ সালের মহাকাব্যিক ঐতিহাসিক প্রেমসংক্রান্ত চলচ্চিত্র বাজীরাও মস্তানী-এর সুর রচনা করার জন্য বিশেষভাবে পরিচিত।
শিক্ষাপ্রাপ্তি
সঞ্চিত ২০১১ সালে পয়েন্ট ব্ল্যাঙ্ক সঙ্গীত বিদ্যালয় থেকে সঙ্গীত উৎপাদনা ও সঙ্গীত প্রকৌশলীর ডিপ্লোমা সম্পূর্ণ করেন।
রবার্ট এম গ্রে
রবার্ট এম গ্রে স্ট্যানফোর্ড বিশ্ববিদ্যালয় এর তড়িৎ প্রকৌশলের অধ্যাপক।
জীবনী
গ্রে ১৯৪৩ সালের ১ নভেম্বর সান ডিয়েগোতে জন্মগরহণ করেন। এমআইটি থেকে তড়িৎ প্রকৌশলে ১৯৬৬ সালে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে তড়িৎ প্রকৌশলে ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। তিনি ১৯৭৫ সালে সহযোগী অধ্যাপক এবং ১৯৮০ সালে অধ্যাপক পদে উন্নীত হন। তিনি ১৯৮০ সালে আইইইই ফেলো নির্বাচিত হন। তিনি ২০০৮ সালে ক্লদ ই শ্যানন অ্যাওয়ার্ড এবং আইইইই জ্যাক এস কিলবি সিগনাল প্রসেসিং মেডেল লাভ করেন।
হিদেকো মিজুনো
হিদেকো মিজুনো (মিজুনো হিদেকো, জন্ম ২৯ অক্টোবর ১৯৩৯ শিমোনোসেকি, ইয়ামাগুচি, জাপানে) প্রথম সফল জাপানি শোজো মাঙ্গা শিল্পীদের একজন। তিনি টোকিওয়া-সো নিবাস( ওসামু তেজুকার একজন সহকারী ছিলেন। তিনি ১৯৫৫ সালে একটি আক্কাকে কোমা পনি গল্পের মাধ্যমে পেশাদার জগতে আত্মপ্রকাশ করেন। তিনি ১৯৬০ এবং ১৯৭০-এর দশকে একজন বিশিষ্ট শোজো শিল্পী হয়ে ওঠেন। হোয়াইট ট্রোইকা দিয়ে তার সফলতার যাত্রা শুরু হয়, যার উপর ভিত্তি ১৯৬৩ সালে মার্গারেট নামক এক ধারাবাহিক প্রস্তুত হয়েছিল।
মিজুনো ফায়ারের(১৯৬৯-১৯৭১) জন্য সবচেয়ে বেশি পরিচিত! এটি একজন বালকের গল্প নিয়ে রচিত প্রথম শোজো মাঙ্গার একটি, যার জন্য তিনি ১৯৭০ সালের শোগাকুকান মাঙ্গা পুরস্কার জিতেছিলেন। তার হানি হানি নো সুতেকি না বোকেন (১৯৬৬) একটি অ্যানিমে টেলিভিশন সিরিজ হিসাবে রূপান্তরিত হয়েছিল যা সিবিএন কেবল নেটওয়ার্কে ইংরেজিতে হানি হানি নামে প্রচারিত হত।
মিজুনো ১৯৬০ সালে হার্প অফ দ্য স্টারস তৈরি করেছিলেন যা ছিল নর্স পুরাণ থেকে প্রভাবিত প্রেম বিষয়ক মাংগা।
মিজুনো ফায়ারের(১৯৬৯-১৯৭১) জন্য সবচেয়ে বেশি পরিচিত ছিলেন। এটি ছিল প্রথম শোজো মাঙ্গার একটি যার জন্য তিনি ১৯৭০ সালের শোগাকুকান মাঙ্গা পুরস্কার জিতেছিলেন। মিজুনো পিঙ্ক ফ্লয়েডের মতো প্রগতিশীল রকের ভক্ত ছিলেন। ফায়ার ধারাবাহিক রুপে প্রকাশিত হবার পর মিজুনো সিংগল মাদার হওয়ার সিদ্ধান্ত নেন।
পশ্চিম পৈলনপুর ইউনিয়ন
পশ্চিম পৈলনপুর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
ভৌগোলিক উপাত্ত
পশ্চিম পৈলনপুর ইউনিয়নের আয়তন ৫১৬৪ একর (৯ বর্গ কিলোমিটার)। এই ইউনিয়নে ১৮৮৪ টি পরিবার বাস করে।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী পশ্চিম পৈলনপুর ইউনিয়নের জনসংখ্যা ১১,৬০৫ জন। এর মধ্যে মহিলা ৫১%, এবং পুরুষ ৪৯%।
গ্রাম এবং মৌজা
পশ্চিম পৈলনপুর ইউনিয়নে ২৬টি গ্রাম এবং ১৪টি মৌজা আছে। এবং সেখানে ৯টি ওয়ার্ড রয়েছে। তন্মধ্যে একনম্বর ওয়ার্ডটি হচ্ছে বল্লভপুর। একটি গ্রাম নিয়েই এই ওয়ার্ড গঠিত। এখানে রয়েছে ৩টি জামে মসজিদ। একটি কওমি মাদ্রাসা। এবং একটি সরকারি প্রাথমিক বিদ্যালয়। মসজিদগুলোর মধ্যে বল্লভপুর পূর্বপাড়া একটি, বল্লভপুর চৌধুরী বাড়ী একটি এবং পশ্চিমপাড়া হযরত আবু বকর সিদ্দিক রাদিয়াল্লাহু আনহু জামে মসজিদ অবস্থিত।
শামসুল উলুম বল্লভপুর মাদ্রাসার পাশেও একটি জামে মসজিদ রয়েছে।
প্রশাসনিক অবকাঠামো
৯ টি ওয়ার্ড এবং ২৬ টি মহল্লা নিয়ে পশ্চিম পৈলনপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
বেতাগী গ্রামার স্কুল
বেতাগী গ্রামার স্কুল বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
এটি চট্টগ্রাম জেলার অন্তর্গত রাঙ্গুনিয়া উপজেলার বেতাগী ইউনিয়নের কাউখালী গ্রামে অবস্থিত। কর্ণফুলি নদীর তীরে মনোরম পরিবেশে এই স্কুলের অবস্থান।
ইতিহাস
বেতাগী গ্রামার স্কুল ২০০৬ সালে প্রতিষ্ঠিত হয়। জনাব মুহাম্মদ শাহাজাহান তার পিতা জনাব আলহাজ্ব শামসুল হকের দানকৃত জমির উপর এ বিদ্যালয়টি প্রতিষ্ঠা করেন। ২০০৭ সালের ১ জানুয়ারি থেকে মূল শিক্ষা কার্যক্রম শুরু হয়। বিদ্যালয়ের প্রতিষ্ঠাতা প্রধান শিক্ষক ছিলেন চট্টগ্রামের জেএম সেন উচ্চ বিদ্যালয়ের প্রাক্তন প্রধান শিক্ষক জনাব আলহাজ্ব আবুল হাশেম। প্রতিষ্ঠালগ্নে এটি একটি প্রাথমিক পর্যায়ের কিন্ডারগার্টেন হিসেবে প্রতিষ্ঠিত হয় এবং ২০১১ সালে ষষ্ঠ শ্রেণীতে শিক্ষার্থী ভর্তির মাধ্যমে নিম্ন মাধ্যমিক পর্যায়ে প্রতিষ্ঠানটিকে উন্নীত করা হয়। প্রতিষ্ঠাকাল থেকেই এ প্রতিষ্ঠান সফলতার সাথে সুনাম অর্জন করে আসছে।
শিক্ষকবৃন্দ
বিদ্যালয়ের প্রধান শিক্ষিকা জনাবা আফরোজা সুলতানা। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
অবকাঠামো
বেতাগী গ্রামার স্কুল ভবনটি একটি দ্বিতল ভবন। এতে একটি প্রধান শিক্ষকের কার্যালয়, একটি শিক্ষক মিলনায়তন, একটি হলরুম ও সাতটি শ্রেণীকক্ষ রয়েছে। এর সামনে ছাত্র-ছাত্রীদের খেলাধুলার জন্য একটি মাঠ রয়েছে।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে প্লে গ্রুপ থেকে অষ্টম শ্রেণী পর্যন্ত পাঠদান করা হয়। প্রায় দুই শতাধিক শিক্ষার্থী বর্তমানে এ বিদ্যালয়ে অধ্যয়নরত আছে।
কৃতিত্ব ও ফলাফল
বিগত বছরের জেএসসি এবং পিএসসি পরীক্ষায় পাশের হার ১০০%। এছাড়া প্রত্যেক বছর জেএসসি ও পিএসসি পরীক্ষায় জিপিএ ৫ সহ ট্যালেন্টপুল ও সাধারণ গ্রেডে বৃত্তিলাভ করে উপজেলায় শীর্ষস্থানীয় শিক্ষাপ্রতিষ্ঠানগুলোর তালিকায় রয়েছে প্রতিষ্ঠানটি। পাশাপাশি রাঙ্গুনিয়া কিন্ডারগার্টেন অ্যাসোসিয়েশন বৃত্তি সহ বিভিন্ন বেসরকারি বৃত্তি পরীক্ষায় অংশগ্রহণ করে ট্যালেন্টপুল সহ বিভিন্ন গ্রেডে প্রত্যেক বছর বৃত্তি পেয়ে আসছে এ প্রতিষ্ঠানের শিক্ষার্থীরা।
বন্দু
alt=|থাম্ব|বন্দু বিকিনি পরা মহিলা বন্দু (bande যার অর্থ "ফালা") একটি পোশাক যা দেখতে, এক ফালা বা ফালি কাপড়ের মত। আজ, শব্দটি প্রায়শই এমন একটি পোশাককে বোঝায় যা একজন মহিলার স্তনের চারপাশে আবৃত থাকে। এটি সাধারণত খেলাধুলা বা সাঁতারের পোশাকে বিকিনির অংশ। এটি একটি টিউব টপের অনুরূপ, কিন্তু সংকীর্ণ। এটি সাধারণত হাতাকাটা শার্ট, ফিতাবিহীন, এবং কাঁধের বাইরে থাকে। এটি সাধারণত ইলাস্টিক উপাদান থেকে তৈরি করা হয় যাতে নিচের দিকে পিছলে না যায়, বা পিছনে বা সামনে বাঁধা বা পিন করা যায়। ২০ শতকের প্রথমার্ধে, একটি "বন্দু" ছিল একটি সরু ব্যান্ড যা নারীরা চুল বাঁধতে বা মাথায় পরিধেয় পোশাকের অংশ হিসাবে পরিধান করত।
আধুনিক সাঁতারের পোশাক
থাম্ব| হল্টার স্ট্র্যাপের সাথে বন্দু বিকিনি ১৯৪০-এর দশকে বন্দু একটি টু-পিস সাঁতারের পোশাকের শীর্ষ অংশ হিসাবে আবির্ভূত হয়েছিল। ১৯৫০-এর দশকে অপেক্ষাকৃত সহজ বৃত্ত বা ব্যান্ডের আকৃতি বজায় রাখা হয়, নগ্ন মিডরিফের উপর জোর দেওয়া হয়। আরেকটি বৈচিত্রের একটি এক-পিস বন্দু সাঁতারের পোষাক রয়েছে যা শরীরের মধ্যভাগকে ঢেকে রাখে। স্ট্রিং বিকিনির যুগে সাঁতারের পোশাকে এর জনপ্রিয়তা হ্রাস পায়, কিন্তু এটি ১৯৮০-এর দশকে, বিশেষ করে স্প্যানডেক্স এবং অন্যান্য প্রসারিত কাপড়ের মিশ্রণের সাথে পুনরায় আবির্ভূত হয়। সাইড স্টে, সেন্টার ফ্রন্ট ভি-ওয়্যার, ও-রিং এবং টুইস্টেড টপ জনপ্রিয় হয়।
আধুনিক খেলাধুলা এবং সাঁতারের পোশাকে, একটি বন্দু হল একটি স্ট্র্যাপলেস পোশাক যা একজন মহিলার স্তনের চারপাশে পরিধান করা হয়। এটি সামনে বা পিছনে বেঁধে রাখা যেতে পারে বা পর্যাপ্ত স্থিতিস্থাপক হতে পারে যাতে কোনও ফাস্টেনারের প্রয়োজন না হয়। একটি বন্দু অতিরিক্ত সমর্থনের জন্য একটি বিচ্ছিন্ন হল্টার চাবুক আসতে পারে। একটি স্ট্র্যাপলেস বন্দু, বা টিউব টপ, ১৯৭০-এর দশক থেকে শুরু হওয়া নৈমিত্তিক পরিধান এবং ক্রীড়া পরিধান হিসাবেও পরিধান করা হত এবং কখনও কখনও এটি খেলাধুলার পোশাকের অংশ হিসাবে পরিধান করা হয়।
আনুষ্ঠানিক পোশাকে
অভিনেত্রী হ্যালি বেরি ২০০০ এমটিভি মুভি অ্যাওয়ার্ডের সাথে মিলে যাওয়া প্যান্টের সাথে একটি গোলাপী বন্দু পরেছিলেন, যা বাড়ির বাইরের পোশাক হিসাবে একটি বন্দু টপ পরার প্রবণতাকে বাড়িয়ে তোলে। মাইলি সাইরাস ২০১৪ এমটিভি ভিডিও মিউজিক অ্যাওয়ার্ডে উচ্চ কোমরযুক্ত প্যান্ট সহ একটি ক্রপ করা কালো বন্দু টপ পরেছিলেন।
তথ্যসূত্র
<references group="" responsive="0">
কে-১ (ক্যান্সাস মহাসড়ক)
কে-১(ক্যান্সাস হাইওয়ে) যুক্তরাষ্ট্রের ১৩.৩৬৩ মাইল (২১.৫০৬ কিমি) দূরত্বে ক্যানসাস থেকে কমাঞ্ছি কাউন্টি'র একটি সরল এবং সোজা রাজ্য মহাসড়ক । এই মহাসড়কটি যুক্তরাষ্টের জাতীয় মহাসড়ক ব্যবস্থা এর আওতাধীন নয় । বাট্টারমিল্কের দক্ষিণ সীমানার প্রান্ত ঘেষে ওকলাহোমার দক্ষিণ প্রান্তের সংযোজন হয়েছে । যেখান থেকেই ওকলাহোমা রাজ্য মহাসড়ক ৩৪ নামের মহাসড়কটি আরম্ভ হয়েছে । কোল্ডওয়াটার এর দক্ষিণে যুক্তরাষ্ট্রের মহাসড়ক ১৬০ এবং মহাসড়ক ১৮৩ তে এই মহাসড়কটির উত্তর প্রান্তের অবস্থান ।এই মহাসড়কটিতে বার্ষিক ট্রাফিক দৈনিক গড় এর এক হিসাবে দেখা গেছে যে, আনুমানিক ৬০০ থেকে ৬৪৫ জন ট্র্যাফিক প্রতি দিন এই মহাসড়কে যাতায়াত করে । কে-১ মহাসড়ক এর সমগ্র রাস্তাটা আংশিক নকশা দিয়ে গড়া । মহাসড়কের রাস্তা বিটুমিনাস এর সৌন্দর্যময় শিলা পাথর দিয়ে তৈরী ।
রাস্তার বিবরণী
কে-১ মহাসড়ক আরম্ভ হয়েছে ওক্লাহোমা র সীমানা ধরে এবং ওক্লাহোমা স্টেট মহাসড়ক ৩৪ থেকে সুদূর এর পথ চলা । ওকলাহোমা মহাসড়কের উত্তর-পশ্চিমাভিমুখী রাস্তার দিক হয়ে সোজা যাওয়ার আগে এর উত্তর প্রান্তে সামান্য ঘুরলে কে-১ মহাসড়কের উত্তরের মূল রাস্তায় পৌছা যায় । এটা উত্তর দিকে হয়ে কে-১ এর গন্তব্যে পৌছার একটি দিক নির্দেশনা । এই সড়কের দৈর্ঘ্য ১৩.৩৬৩ মাইল (২১.৫০৬ কিমি) । সড়কটি বাটারমিল্ক এর ইউনিকর্পোরেট কমিউনিটি সেন্টার হয়ে কে-১ মহাসড়কের দিকে গেছে । এই সড়কে এটিই একমাত্র কমিউনিটি প্রতিষ্ঠান । বাটারমিল্ক থেকে, কে-১ মহাসড়কটি উত্তরাভিমুখী হয়ে অগ্রসর হয়েছে । এই সড়কটি কোল্ডওয়াটার এর দক্ষিণে যুক্তরাষ্ট্রের মহাসড়ক ১৬০ এবং মহাসড়ক ১৮৩ কে বিভক্ত করে । কে-১ এর সমগ্র রাস্তাটা আংশিক নকশা দিয়ে গড়া । মহাসড়কের রাস্তা বিটুমিনাস এর সৌন্দর্যময় শিলা পাথর দিয়ে তৈরী । বিটুমিনাসের শিলা পাথর প্রলেপ সচরাচর অধিক ট্র্যাফিক ধারণ ক্ষমতা সম্পন্ন সড়কে দেয়া হয় না । বার্ষিক গড় ট্র্যাফিক হিসাবে দেখা গেছে, প্রতিদিন ক্যান্সাস-১ এর ৪.০০০ মাইল(৬.৪৩৭ কিমি) দক্ষিণ প্রান্ত হয়ে মহাসড়ক-৬৪৫ এ এবং উত্তর দিক হয়ে ৬৫.৩৬৩ মাইল (৮.৬৩১ কিমি) বিস্তৃতিতে ৬০০ জনেরও বেশি ট্র্যাফিক বাড়ছে । এই মহাসড়কটি যুক্তরাষ্টের জাতীয় মহাসড়ক ব্যবস্থা এর আওতাধীন নয় ।
ইতিহাস
কে-১ মহাসড়কটি ১৯১৮ থেকে ১৯৩২ সালের মধ্যে কোন এক সময় উন্নয়ন করা হয়েছিলো । প্রকৃতপক্ষে, কে-১ মহাসড়কটি তার এখনকার নির্ধারিত পরিসীমার শেষ প্রান্ত থেকে উত্তরে আরোও প্রচুর সামনে পর্যন্ত এর বিস্তৃতি ছিল । কোল্ডওয়াটারের দক্ষিণে ওকলাহোমা ক্যান্সাসের পাশ হয়ে গ্রিন্সবার্গ, কিন্সলে, পশ্চিমাঞ্চলের পাউনি কাউন্টি, লা ক্রোসে, হ্যায়স, প্লেনভিয়া স্টকটন এবং ফিলিপ্সবার্গ থেকে উত্তর প্রান্ত যা উডরাফট শহড় পর্যন্ত বিস্তৃত ছিল । এই রাস্তাটি কে-২২ (ক্যান্সাস হাইওয়ে) তে এসে শেষ হয় ।  কে-২২  এর আদি নাম ছিল যুক্তরাষ্ট মহাসড়ক ৮৩ এবং সড়কটি নেব্রাস্কার সীমান্তে এসে শেষ হয়েছিল ।
১৯৪১ সালে, কে-১ মহাসড়কটি যুক্তরাষ্ট মহাসড়ক ১৮৩ নামে পরবর্তীতে নামকরণ করা হয় । যেটি রোজেল এবং প্লেইনভিলার সড়কদ্বয়ের মধ্য পথ ধরে তার সমাপ্তি ঘটে। ১৯৫০ এর দিকে, যুক্তরাষ্ট মহাসড়ক ১৮৩ নামের মহাসড়কটির সবকিছুর পরিবর্তন আনা হয় কিন্তু কে-১ এর বিন্যাস বর্তমান রাখা হয় । ১৯৫৩ সালের পরে সড়কের উন্নয়ণ অভ্যাহত থাকায় এতে পরিবর্তন আনা হয় । ১৯৫০ থেকে ১৯৫৩ সালের মধ্যে কে-১ এর এই অংশ তার সে সময়ের গঠন করা সড়কের সাথে সংযুক্ত করা হয় । ১৯৫৩ সালে,  কে-১  মহাসড়কটি পরিপূর্ণ মত দর্শনে এর ব্যাপ্তি, সীমানা বিন্যস্ত করা হয়, যা এখনো কে-১ (ক্যান্সাস মহাসড়ক) এর সীমানা হিসেবে চিহ্নিত করা হয় ।
হাকালুকি হাওর
thumb|200px|বাংলাদেশে হাকালুকি হাওর-এর অবস্থান হাকালুকি হাওর (সিলেটি: ꠀꠇꠣꠟꠥꠇꠤ ꠀꠅꠞ) বাংলাদেশের সর্ববৃহৎ হাওর। এটি এশিয়ার অন্যতম বৃহত্তম মিঠাপানির জলাভূমি। এর আয়তন ১৮,১১৫ হেক্টর, তন্মধ্যে শুধুমাত্র বিলের আয়তন ৪,৪০০ হেক্টর। এটি মৌলভীবাজার জেলার় বড়লেখা (৪০%), কুলাউড়া (৩০%), এবং  সিলেট জেলার় ফেঞ্চুগঞ্জ (১৫%), গোলাপগঞ্জ (১০%) এবং বিয়ানীবাজার (৫%) জুড়ে বিস্তৃত। ভূতাত্ত্বিকভাবে এর অবস্থান, উত্তরে ভারতের মেঘালয় পাহাড় এবং পূর্বে ত্রিপুরা পাহাড়ের পাদদেশে। ভূতাত্ত্বিক বৈশিষ্ট্যের কারণে উজানে প্রচুর পাহাড় থাকায় হাকালুকি হাওরে প্রায় প্রতি বছরই আকষ্মিক বন্যা হয়। এই হাওরে ৮০-৯০টি ছোট, বড় ও মাঝারি বিল রয়েছে। শীতকালে এসব বিলকে ঘিরে পরিযায়ী পাখিদের বিচরণে মুখর হয়ে উঠে গোটা এলাকা।
হাকালুকি সম্পর্কিত কিছু তথ্য
বর্ষা এবং শীত উভয় ঋতুই সিলেটে ঘুরে বেড়ানোর জন্য উপযোগী। প্রাকৃতিক সৌন্দর্য্যে অপূর্ব লীলাভূমি হাওরটি বছরের বিভিন্ন সময় ভিন্ন ভিন্ন রূপ ধারণ করে অপরূপ দৃশ্যের।
দেশের বৃহত্তম এই হাওর অন্যতম বৃহৎ মিঠা পানিরও জলাভূমি। পূর্বে পাথারিয়া ও মাধব পাহাড় এবং পশ্চিমে ভাটেরা পাহাড়পরিবেষ্টিত হাকালুকি হাওর মৌলভীবাজার ও সিলেট জেলার পাঁচটি উপজেলায় বিস্তৃত। ছোট-বড় ২৪০ টি বিল ও ছোট-বড় ১০ টি নদী নিয়ে গঠিত হাকালুকি হাওর বর্ষাকালে প্রায় ১৮ হাজার হেক্টর এলাকায় পরিণত হয়। এই হাওরে বাংলাদেশের মোট জলজ উদ্ভিদের অর্ধেকের বেশি এবং সঙ্কটাপন্ন উদ্ভিদ ও প্রাণী প্রজাতি পাওয়া যায়।
পাঁচটি উপজেলা ও ১১টি ইউনিয়ন নিয়ে বিস্তৃত হাকালুকি হাওরটি সিলেট ও সীমান্তবর্তী মৌলভীবাজার জেলায় অবস্থিত। হাওরের ৪০% অংশ বড়লেখা, ৩০% কুলাউড়া, ১৫% ফেঞ্চুগঞ্জ, ১০% গোলাপগঞ্জ এবং ৫% বিয়ানীবাজার উপজেলার অন্তর্গত। হাওরের আয়তন ২০ হাজার ৪০০ হেক্টর। ২৪০টি বিল নিয়ে গঠিত হাকালুকি হাওরের বিলগুলোতে রয়েছে বিভিন্ন প্রজাতির মাছ। বর্ষাকালে এই হাওরে ধারণ করে এক অনবদ্য রূপ। চারদিকে শুধু পানি আর পানির খেলা। সে এক অপরূপ দৃশ্য।
শীতকালে হাওরের দিগন্ত বিস্তৃত প্রাকৃতিক দৃশ্য ও বিলের কান্দিগুলো সত্যিই দৃষ্টিনন্দন। চারিধারে জেগে থাকা সবুজ ঘাসের গালিচায় মোড়া কিঞ্চিত উঁচুভূমি বিলের পানিতে প্রতিচ্ছবি ফেলে সৃষ্টি করে অপরূপ দৃশ্যের। সূর্যোদয় ও সূর্যাস্তের সময় হাওরের জলরাশির মাঝে সূর্যের প্রতিচ্ছবি বেশ মনোমুগ্ধকর। শীতকালে অতিথি পাখিরা সারি বেঁধে পার্শ্ববর্তী দেশ থেকে আসতে থাকে বিলগুলোতে।
পরিযায়ী পাখিদের আগমনে হাওর যেন পরিণত হয় স্বর্গোদ্যানে। আর এ সময় অতিথি পাখিদের সাথে মিতালি গড়তে মানুষের কলকাকলিও বাড়ে হাওর পারে। এই বর্ষা মওসুমেও দেখা পাবেন কিছু অতিথি পাখির।
হাওরের স্বাদু ও মিঠাপানির বিভিন্ন প্রজাতির মাছের মধ্যে রয়েছে, আইড়, চিতল, বাউশ, পাবদা, মাগুর, শিং, কৈসহ আরও নানা প্রজাতির দেশীয় বিলুপ্তির পথের মাছগুলো।
নামকরণ
"সাগর" শব্দটি থেকে "হাওর" শব্দের উৎপত্তি বলে ধরে নেয়া হয়। তবে "হাকালুকি" নামের উৎপত্তি সম্পর্কে বিভিন্ন লোককাহিনী রয়েছে:
জনশ্রুতিমতে, বহু বছর আগে ত্রিপুরার মহারাজা ওমর মানিক্যের সেনাবাহিনীর ভয়ে বড়লেখার কুকি দলপতি হাঙ্গর সিং জঙ্গলপূর্ণ ও কর্দমাক্ত এক বিস্তীর্ণ এলাকায় এমনভাবে লুকি দেয় বা লুকিয়ে যায় যে, কালক্রমে ঐ এলাকার নাম হয় "হাঙ্গর লুকি", ধীরে ধীরে তা "হাকালুকি"-তে পর্যবসিত হয়। আরেকটি জনশ্রুতি অনুযায়ী প্রায় দুই হাজার বছর আগে প্রচন্ড এক ভূমিকম্পে "আকা" নামে এক রাজা ও তার রাজত্ব মাটির নিচে সম্পূর্ণ তলিয়ে যায়। কালক্রমে এই তলিয়ে যাওয়া নিম্নভূমির নাম হয় "আকালুকি" বা হাকালুকি। আরো প্রচলিত যে, এক সময় বড়লেখা থানার পশ্চিমাংশে "হেংকেল" নামে একটি উপজাতি বাস করতো। পরবর্তিতে এই "হেংকেলুকি" হাকালুকি নাম ধারণ করে। এও প্রচলিত যে, হাকালুকি হাওরের কাছাকাছি একসময় বাস করতো কুকি, নাগা উপজাতিরা। তাদের নিজস্ব উপজাতীয় ভাষায় এই হাওরের নামকরণ করা হয় "হাকালুকি", যার অর্থ 'লুকানো সম্পদ'।
গুরুত্ব ও সংরক্ষণ
হাকালুকি হাওরকে প্রতিবেশ সংকটাপন্ন এলাকা বিবেচনা করা হয়। এটি জলাভূমির সংরক্ষণে আন্তর্জাতিক গুরুত্ব এবং টেকসই ব্যবহারের জন্য রামসার এলাকা হিসেবে এটি সংরক্ষিত।
উদ্ভিদ ও জীববৈচিত্র্য
হাকালুকি হাওরের স্থায়ী জলাশয়গুলোতে বিভিন্ন জাতের উদ্ভিদ জন্মে। এক সময়ের অন্যতম আকর্ষণীয়, ভাসমান বড় বড় গাছপালা (swamp forest) এখন আর নেই। চাতলা বিল-এ ছোট আকারের এরকম একটি বন আছে (২০০০ খ্রিষ্টাব্দ)। হাকালুকি হাওরে ৫২৬ প্রজাতির উদ্ভিদ, ৪১৭ প্রজাতির পাখি, এর মধ্যে ১১২ প্রজাতির অতিথি পাখি ও ৩০৫ প্রজাতির দেশীয় পাখি। এছাড়া ১৪১ প্রজাতির অনান্য বন্যপ্রাণী, ১০৭ প্রজাতির মাছ, তন্মধ্যে ৩২ প্রজাতি বিভিন্ন পর্যায়ে বিপন্নপ্রায়। এছাড়াও রয়েছে নানা ধরনের কীট-পতঙ্গ, জলজ ও স্থলজ ক্ষুদ্র অনুজীব। ইকো-ট্যুরিজমের জন্য অত্যন্ত সম্ভাবনাময় হাকালুকি হাওরসহ সাতটি প্রতিবেশগত সংকটাপন্ন এলাকা। উপর্যুক্ত প্রাকৃতিক উপাদান ছাড়াও রয়েছে স্থানীয় পেশাজীবি মানুষের ইতিহাস, সামাজিক আচার, ঐতিহ্য, সংস্কৃতি ও মূল্যবোধ।* * ১৫০ প্রজাতির মিঠা পানির মাছ, ১২০প্রজাতির জলজ উদ্ভিদ, বিলুপ্ত প্রায় ২০ প্রজাতির সরীসৃপ। এখানে প্রতি বছরশীতকালে প্রায় ২০০ বিরল প্রজাতির অতিথি পাখির সমাগম ঘটে। হাকালুকি হাওর টেকসই উন্নয়ন, জীববৈচিত্র সংরক্ষণ, ইকোটুরিজ্যম শিল্প বিকাশের এক অসাধারণআধার।
২৩৮টি বিল
প্রায় সারাবছরই বিলগুলিতে পানি থাকে। উলে­খযোগ্য বিলসমূহ হলো:
বাথান পদ্ধতি
হাকালুকি হাওরের বিশাল প্রান্তরে শুষ্ক মৌসুমে অবাধে বিচরণ করে বিভিন্ন স্থান থেকে আসা গরু-মহিষ, ছাগল, ভেড়া ইত্যাদি। হাওর উপকূলবর্তি এলাকার লোকজন, ফসল উঠে গেলে বছরের শুষ্ক মৌসুমের নির্দিষ্ট কয়েক মাস তাদের গৃহপালিত গবাদি পশু পাঠিয়ে দেন হাওরে বসবাসরত একশ্রেণীর মানুষের কাছে, যারা এগুলোর তত্ত্বাবধান করে। এই কাজের বিনিময়ে এরা দুধ পায়। মেয়াদ শেষে প্রকৃত মালিক এসে গরু-বাছুর ফেরত নেয়। এই পুরো ব্যবস্থাকে হাওর এলাকায় "বাথান" বলা হয়। বাথানের মালিকেরা এসকল গবাদি পশুর দুধ বিক্রী করে প্রচুর উপার্জন করে থাকেন। একারণে হাকালুকি হাওর এলাকা স্থানীয়ভাবে দুধ ও দৈ-এর জন্য বিখ্যাত।
জলবায়ু পরিবর্তনের প্রভাব
বাংলাদেশের মৎস সম্পদের একটা বড় অংশ রয়েছে হাওরাঞ্চলে, তন্মধ্যে হাকালুকি হাওর এলাকায় অধিকাংশ বিল ভরাট হয়ে গেছে। দুটি জরিপ থেকে জানা যায় (পরিপ্রেক্ষিত ২০০৯): ২৮১টি বিলের মধ্যে সম্পূর্ণ ও আংশিক ভরাট হয়ে গেছে ২৩৩টি বিল।
জলবায়ু পরিবর্তনের কারণে বৃষ্টি কমে যাওয়ায় কমে যাচ্ছে হাওরাঞ্চলের বিলগুলোতে পানির পরিমাণ। ফলে যে বিলগুলো এখনও টিকে আছে, সেগুলোতে পানির পরিমাণ উল্লেখযোগ্য হারে হ্রাস পাওয়ায় হুমকির মুখে বিভিন্ন প্রজাতির মাছের প্রাপ্তিযোগ্যতা।
এছাড়া সময়মতো বৃষ্টি হয় না, বা যখন হয়, তখন একসাথে অতিবৃষ্টি হওয়ার ফলে হাওর পানিতে ভরে গেলেও তা স্থায়ী হয় না, ফলে মাছ আসে না। এতে মাছের প্রজনন ব্যাহত হচ্ছে। অভিজ্ঞদের বক্তব্য থেকে এর বিস্তারিত কারণ যা জানা যায় তা হলো, সময়মতো পানি না হলে মাছ ডিম ছাড়তে পারে না।
বৃষ্টি হলে পানির তাপ কমে, এসময় মাছ ডিম ছাড়ে। বদ্ধ পানিতে উত্তাপ বেশি থাকে, তাই সময়মতো বৃষ্টির খুব বেশি দরকার।
হাকালুকি হাওরে সাধারণত দুধরনের গাছ জন্মে: শেকড়ধারী (rooted) আর ভাসমান। হাওরে পানি কম হলে শেকড়ধারী উদ্ভিদের পরিমাণ বেড়ে যায়। এভাবে একপ্রকারের গাছ বেশি হলে অন্যপ্রকারের গাছ ক্ষতিগ্রস্ত হয়। আবার একপ্রকারের গাছ থেকে পশু-পাখি-মাছ পর্যাপ্ত সকল খাদ্য উপাদান পায়ও না। হাওরাঞ্চলে আগে যেখানে গভীর জঙ্গল ছিলো, এখন (২০০৯) সেখানে ধুধু করছে উদম হাওর। স্থানীয়দের অভিমত থেকে জানা যায় বদলে গেছে চেনা হাওরাঞ্চলের রূপ। এখন আর সময়মতো বৃষ্টি হয় না, যখন হয়, তখন একসাথে অতিবৃষ্টি হয়। এতে হাওর পানিতে ভরে গেলেও তা স্থায়ী হয় না, ফলে জলজ উদ্ভিদ আর প্রাণীবৈচিত্র্য হুমকির সম্মুখিন। এতে হাকালুকির চিরচেনা হিজল, করচ, জারুল, বরুণসহ বৃষ্টির সাথে সম্পর্কিত জলজ উদ্ভিদের অবস্থা বিপন্ন। এছাড়া পানির অভাবে পানিবাহিত প্রজননের অভাবে অনেক গাছের উৎপাদন ব্যাহত হচ্ছে; যেমন: কিছু গাছের ফল গাছে থাকতেই সেগুলোতে শিকড় গজাতে শুরু করে, ফলে সেগুলো বোঁটা ছিঁড়ে নিচে পড়তেই চারা গজানো শুরু করে। নিচে পানি থাকলে ফলগুলো ভাসিয়ে অন্যত্র নিয়ে যাওয়ায় বিভিন্ন জায়গায় ছড়িয়ে ছিটিয়ে গাছ জন্মাতে পারে। কিন্তু প্রয়োজনীয় পানির অভাব হলে এক জায়গায় সব ফল পড়ে তেমন কোনো উপকারই হয় না।
গ্লোবাল কার্বন প্রজেক্ট
গ্লোবাল কার্বন প্রজেক্ট (জিসিপি) এমন একটি সংস্থা যা গ্লোবাল গ্রিনহাউস গ্যাস নির্গমন এবং এর কারণগুলির পরিমাণ নির্ধারণ করার চেষ্টা করে। এটি 2001 সালে প্রতিষ্ঠিত হয়। এর প্রকল্পগুলির মধ্যে রয়েছে তিনটি প্রভাবশালী গ্রিনহাউস গ্যাস - কার্বন ডাই অক্সাইড (CO2), মিথেন (CH₄), এবং নাইট্রাস অক্সাইড (N₂O) এর জন্য গ্লোবাল বাজেট  এবং শহুরে, আঞ্চলিক, ক্রমবর্ধিত এবং নেতিবাচক নির্গমনগুলির পরিপূরক প্রচেষ্টা।
এই সংস্থাটির মূল উদ্দেশ্য হল কার্বন চক্র কে পুরোপুরি বোঝা। গ্রিনহাউস গ্যাস এর ক্রমবর্ধমান ঘনত্বের সমস্যা মোকাবেলায় প্রকল্পটি নির্গমন বিশেষজ্ঞ, পৃথিবী বিজ্ঞানী এবং অর্থনীতিবিদদের একত্রিত করেছে। 2020 সালে, প্রকল্পটি তার নতুন গ্লোবাল মিথেন বাজেট এবং প্রথম গ্লোবাল নাইট্রাস অক্সাইড বাজেট প্রকাশ করেছে। এই দুটো গ্যাস কার্বন ডাই অক্সাইডের পরে উষ্ণায়নের জন্য সবচেয়ে বেশি প্রভাবশালী অ্যানথ্রোপোজেনিক চিহ্নসম্পন্ন গ্যাস।
গ্লোবাল কার্বন প্রজেক্ট গ্রিনহাউস গ্যাস নির্গমন সম্পর্কিত তথ্য একটি উন্মুক্ত এবং নির্মল পদ্ধতিতে সংগ্রহ, বিশ্লেষণ এবং প্রকাশ করার জন্য বিভিন্ন দলের সাথে একত্রে কাজ করে। প্রকল্পটি এর ডেটাসেটগুলি ওয়েবসাইট এবং প্রকাশনার মাধ্যমে সহজলভ্য করে। এটি আর্থ সিস্টেম সাইন্স পার্টনারশিপ এর ছত্রছায়ায় প্রতিষ্ঠিত হয়েছিল।এতে ইন্টারন্যাশনাল জিওস্ফিয়ার-বায়োস্ফিয়ার প্রোগ্রাম, ওয়ার্ল্ড ক্লাইমেট প্রোগ্রাম, ইন্টারন্যাশনাল হিউম্যান ডাইম্যানশন্স প্রোগ্রাম এন্ড ডাইভারসিটাস এর অংশীদারত্ব ছিলো । পরবর্তীতে ২০১৪ সালে, এই অংশীদারত্বের অনেকগুলি মূল প্রকল্প ফিউচার আর্থের অংশে পরিণত হয়েছিল।
গ্লোবাল কার্বন প্রকল্পের বর্তমান চেয়ারম্যান হলেন স্ট্যানফোর্ড বিশ্ববিদ্যালয়ের Rob Jackson। পূর্ববর্তী সহ-সভাপতিদের মধ্যে রয়েছেন ইন্টারন্যাশনাল ইনস্টিটিউট ফর এপ্লায়েড সিস্টেম এনালাইসিস  (আইআইএএসএ) এর নকি নাকিসেনোভিচ,ইউনিভার্সিটি অফ ইস্ট অ্যাঙ্গলিয়া এর করিন লে ক্যুরি এবং ইনস্টিটিউট পিয়েরে সাইমন ল্যাপ্লেসের (এলএসসিই) ফিলিপ সায়িস। প্রকল্পটির নির্বাহী পরিচালক হলেন অস্ট্রেলিয়ার কমনওয়েলথ সায়েন্টিফিক এন্ড ইন্ডাস্ট্রিয়াল রিসার্চ অরগানাইজেশান (সিএসআইআরও) এর জোসেপ কানাডেল।জিসিপির জাপানের সুকুবা, সিওল ও কোরিয়ায় অতিরিক্ত আন্তর্জাতিক অফিস এবং পাঁচটি মহাদেশের এক ডজন বিজ্ঞানীর সমন্বয়ে একটি আন্তর্জাতিক বৈজ্ঞানিক স্টিয়ারিং কমিটি রয়েছে।
সম্প্রতি ডিসেম্বর ২০১৮ এ প্রকাশিত গ্লোবাল কার্বন বাজেট অনুযায়ী, জিসিপি কল্পনা করে যে ২০১৮ সালে জীবাশ্ম CO2 নির্গমন ২.৭% (১.৮% থেকে ৩.৭%) বৃদ্ধি পেয়ে ৩৭.১ বিলিয়ন টন (গিগাটন) রেকর্ড করবে। এর কারণ জীবাশ্ম জ্বালানি ব্যবহারের প্রবৃদ্ধিকে পরাস্ত করতে বর্তমানে নীতিমালা এবং বাজার প্রভাব অপর্যাপ্ত। ২০১৮ সালে গড় CO2 এর পরিমাণ ৪০৭ পিপিএম এ পৌঁছে দিতে বায়ুমণ্ডলীয় CO2 এর ঘনত্ব ২.৩ পিপিএম [ ২.০ থেকে ২.৬ পিপিএম] বৃদ্ধি পেতে চলেছে, যা প্রাক-শিল্প স্তরের ৪৫% উপরে। বর্তমানে বায়ুমণ্ডলীয় CO2 ঘনত্বের বাড়ার প্রাথমিক কারণ প্রাকৃতিক গ্যাস এবং তেলের বিশ্বব্যাপী ব্যবহার বৃদ্ধি।বিশ্বব্যাপী কয়লার ব্যবহার সম্ভবত ২০১৮ সালে বৃদ্ধি পাবে,তবু্ও এটি ২০১৩ সালের ঐতিহাসিক শীর্ষ ব্যবহারের চেয়ে কম থাকবে। গত এক দশকে, কিছু দেশে কয়লার ব্যবহার প্রাকৃতিক-গ্যাস, বায়ু এবং সৌরশক্তি দ্বারা স্থানান্তরিত হয়েছে।
গ্লোবাল কার্বন বাজেট
২০০৫ সালে জিসিপি দ্বারা প্রতিষ্ঠিত গ্লোবাল কার্বন বাজেট বিশ্বব্যাপী কার্বন চক্র উৎসের একটি বার্ষিক প্রকাশনা। ২০১৩ সালে গ্লোবাল কার্বন বাজেটের বার্ষিক প্রকাশনাটি আর্থ সিস্টেম সায়েন্স ডেটা জার্নালে একটি জীবন্ত ডেটা প্রকাশনায় পরিণত হয়েছিল। বিশ্লেষণ, ফলাফল এবং বৈশ্বিক কার্বন চক্রের আচরণের সর্বশেষতম ব্যাখ্যার পরিবর্তনের সাথে সাথে প্রতি বছর ডেটা সংশোধন ও হালনাগাদ করা হয়।
বিশ্বজুড়ে একাধিক সংস্থা এবং গবেষণা গ্রুপ,বিশ্বব্যাপী কার্বন বাজেট সম্পূর্ণ করতে ব্যবহৃত মূল পরিমাপ এবং ডেটা তৈরি করছে।
জিসিপি দ্বারা উপস্থাপিত প্রচেষ্টাটি মূলত একটি সমন্বয়, যেখানে বিভিন্ন দল থেকে প্রাপ্ত ফলাফলগুলি সামঞ্জস্যতার জন্য মিলানো, বিশ্লেষণ ও মূল্যায়ন করা হয়। প্রাথমিক ডেটাসেটগুলি ভবিষ্যতের কাজের ক্ষেত্রে উল্লেখ করার জন্য(এই টেবিলটি দেখুন) জিসিপি মূল ডেটা উপলব্ধি করার সুবিধা দেয়। বিস্তারিতভাবে প্রতিটি উপাদানের বিবরণ সেই ডেটাসেটগুলির সাথে যুক্ত মূল প্রকাশনা দ্বারা সরবরাহ করা হয়।
গ্লোবাল কার্বন অ্যাটলাস
গ্লোবাল কার্বন অ্যাটলাস হলো ২০১৩ সালে জিসিপি দ্বারা প্রতিষ্ঠিত বৈশ্বিক কার্বন চক্র সম্পর্কিত ডেটা পর্যবেক্ষণ করার একটি সরঞ্জাম।
গ্লোবাল কার্বন অ্যাটলাস হল মানব ক্রিয়াকলাপ এবং প্রাকৃতিক প্রক্রিয়াগুলির ফলে সৃষ্ট কার্বন ফ্লাক্সের সর্বাধুনিক তথ্য অন্বেষণ এবং পর্যবেক্ষণ করার প্ল্যাটফর্ম। কার্বন চক্রের উপর মানুষের প্রভাব জলবায়ু পরিবর্তনের সর্বাধিক গুরুত্বপূর্ণ কারণ।
এই ওয়েবভিত্তিক অ্যাপ্লিকেশনটি বিদ্যালয়ের শিশু থেকে শুরু করে নীতিনির্ধারক এবং বিজ্ঞানীদের কাছে গ্লোবাল কার্বন চক্র সম্পর্কে সর্বাধুনিক তথ্য ছড়িয়ে দেওয়ার সুযোগ দেয়।এটি তিনটি উপাদান নিয়ে গঠিত: ১) প্রচার, ২) নির্গমন এবং ৩) গবেষণা। প্রচারের উপাদানটির লক্ষ্য সাধারণ জনগণ এবং শিক্ষায় কর্মরত মানুষ। নির্গমন হল বৈশ্বিক কার্বন চক্রের অংশগুলি যা নির্গমনের সাথে সম্পর্কিত,তাদের জন্য একটি পর্যবেক্ষণ সরঞ্জাম।এটি মূলত নীতি নির্ধারকদের উদ্দেশ্যে নির্মিত। গবেষণার উপাদানটি মূলত গবেষকদের লক্ষ্য করে নির্মিত। এটি বৈশ্বিক কার্বন বাজেট তদন্ত করতে ব্যবহৃত বৈজ্ঞানিক তথ্যের জন্য ডেটা সংগ্রহস্থল এবং পর্যবেক্ষণ সরঞ্জাম হিসাবে কাজ করে।
গ্লোবাল কার্বন অ্যাটলাসের সমস্ত উপাদান, গ্লোবাল কার্বন বাজেটে প্রকাশিত তথ্যের উপর ভিত্তি করে, সম্প্রতি ২০১৮ সালের ডিসেম্বরে বার্ষিকভাবে হালনাগাদ করা হয়েছে।
পাকড়া কাঠকুড়ালি
বিবরণ
এই পাখি মাঝারি আকারের। ডানার পালক সাদা কালো।
বিস্তৃতি
পাকড়া কাঠকুড়ালি পাখিটি বাংলাদেশ, ভুটান, নেপাল, ভারত এবং মায়ানমার অঞ্চল পর্যন্ত বিস্তৃত।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।পাখিটি বাতাবি কাঠকুড়ালি নামেও পরিচিত
খারুপেটীয়া
খারুপেটীয়া (Kharupetia; খাৰুপেটীয়া) অসমের দরং জেলায় অবস্থিত একটি নগর। অঞ্চলটি মঙলদৈ থেকে ১৭কি:মি: ও গুয়াহাটি থেকে ৮৭ কি:মি: দূরত্বে অবস্থিত। ৫২নং রাষ্ট্রীয় জাতীয় সড়ক দ্বারা খারুপেটীয়া অসমের বিভিন্ন স্থানের সহিত সংযুক্ত।
ভৌগোলিক অবস্থান
খারুপেটীয়ার ভৌগোলিক অবস্থান হচ্ছে. ।সাগরপৃষ্ঠ থেকে এই অঞ্চলের উচ্চতা ৩৭মিটার।
জনসংখ্যা
২০১১ সনের জনগননা অনুযায়ী খারুপেটীয়ার জনসংখ্যা ১৭,৭৮৪ জন । এখানকার জনসংখ্যার ৫৪% পুরুষ ও ৪৬% মহিলা। অঞ্চলটির সাক্ষরতার হার ৭৩%।
পুরুষ ও মহিলার সাক্ষরতার হার ক্রমান্বয়ে ৭৮% ও ৬৮%।
খারুপেটীয়ার জনসংখ্যার মোট ১২% ছয় বৎসরের নিম্নে।
শিক্ষা প্রতিষ্ঠান
বিদ্যালয় মহাবিদ্যালয়
একটি বাড়ি একটি খামার প্রকল্প
একটি বাড়ি একটি খামার প্রকল্প বাংলাদেশ সরকারের গৃহীত সমবায় সমিতি ভিত্তিক একটি দীর্ঘমেয়াদী সামাজিক পরিকল্পনা। এই প্রকল্পটির আওতায় গ্রামের দরিদ্র পরিবারগুলোকে অর্থনৈতিক ইউনিট হিসেবে তৈরি করার মাধ্যমে গ্রামীণ জনগোষ্ঠীর আর্থ-সামাজিক অবস্থার উন্নয়ন ঘটানোর উদ্যোগ নেয়া হয়েছে।
ইতিহাস
'একটি বাড়ি একটি খামার' প্রকল্পটি ২০০৯ সালের জুলাই থেকে ২০১৪ সালের জুন মাস মেয়াদে বাস্তবায়নের লক্ষ্যে ২০০৯ সালের নভেম্বর মাসে একনেক কর্তৃক অনুমোদিত হয়; কিন্তু পরবর্তীতে প্রকল্পের মেয়াদকাল এক বছর কমিয়ে আনা হয়।
লক্ষ্য ও উদ্দেশ্য
২০২০ সালের মধ্যে দেশে দারিদ্রতার হার ১০ শতাংশে নামিয়ে আনার লক্ষ্যে এই প্রকল্পটি গ্রহণ করা হয়েছে। সমন্বিত গ্রাম উন্নয়নের লক্ষ্যে প্রতিটি বাড়িকে অর্থনৈতিক কার্যাবলির কেন্দ্রবিন্দু হিসাবে গড়ে তোলার প্রয়াসে ‘একটি বাড়ি একটি খামার’ প্রকল্পটি বাস্তবায়নের উদ্যোগ নেয়া হয়।
কর্মপদ্ধতি
“একটি বাড়ি একটি খামার” প্রকল্পে প্রাথমিক জরিপের ভিত্তিতে গ্রামের দরিদ্র মানুষের জন্য সমবায় ভিত্তিক ‘গ্রাম উন্নয়ন সংগঠন’ সৃষ্টি করে সদস্যদের দক্ষতাবৃদ্ধিমূলক বিভিন্ন প্রশিক্ষণ, ঋণ, অনুদান ও কারিগরি সহায়তা দেওয়া হয় এবং সেই সাথে দরিদ্রদের মধ্যে দুগ্ধবতী গাভি, মৎস্য, হাঁস-মুরগি ও ফসলের বীজ বিতরণ করা হয়।
প্রকল্প এলাকা ও বাস্তবায়ন ধাপ
এই প্রকল্পটি ৬৪ জেলার ৪৯০ উপজেলার ৪,৫০৩টি ইউনিয়নের ৪০,৯৫০টি গ্রামে বাস্তবায়িত হচ্ছে।
ব্যয় ও অর্থের যোগান
প্রাথমিক অবস্থায় এই প্রকল্পটির প্রাক্কলিত ব্যয় প্রায় ১,২০০ কোটি টাকা নির্ধারণ করা হলেও প্রথম সংশোধনীতে তা পুনরায় ১, ৪৯৩ কোটি টাকায় নির্ধারণ করা হয়; যেটি বর্তমানে চলমান দ্বিতীয় সংশোধনীতে ৩,১৬৩ কোটি টাকায় এসে দাঁড়িয়েছে।
বর্তমান অবস্থা
এই প্রকল্পের বর্তমান মূলধন ৮,০০০ কোটি টাকা এবং গঠিত সমিতির সংখ্যা ৮০,০০০। প্রথম সংশোধিত প্রকল্পটির কার্যক্রম দেশের মোট ১,৯৩২টি ইউনিয়নে চলমান আছে; যেটি পুনরায় সংশোধন করে দেশের সকল ইউনিয়নে (৪,৫০৩টি ইউনিয়ন) বিস্তৃত করা হয়েছে।
অ্যান্টিগুয়া ও বার্বুডা
থাম্ব|278x278পিক্সেল|ইংলিশ হারবার, অ্যান্টিগুয়া অ্যান্টিগুয়া ও বার্বুডা (ইংরেজি: Antigua and Barbuda অ্যান্টীগা অ্যান্ড্‌ বার্বিঊডা, মূলতঃ স্পেনীয় Antigua y Barbuda আন্তিউয়া ই বার্বুদ়া অর্থাৎ "প্রাচীন ও দেড়েল") ক্যারিবীয় সাগরের পূর্ব প্রান্তে অবস্থিত একটি স্বাধীন দ্বীপরাষ্ট্র। রাষ্ট্রটি মূলত লিওয়ার্ড দ্বীপপুঞ্জের মধ্যভাগে অবস্থিত তিনটি প্রতিবেশী দ্বীপ অ্যান্টিগুয়া, বার্বুডা এবং রেডন্ডা নিয়ে গঠিত। দ্বীপগুলি বিষুবরেখা থেকে প্রায় ১৭ ডিগ্রি উত্তরে অবস্থিত।
ক্যারিবীয় দেশগুলির মধ্যে অ্যান্টিগুয়া ও বার্বুডা তুলনামূলকভাবে অর্থনৈতিকভাবে বেশি সমৃদ্ধ। দ্বীপগুলিতে প্রতি বছর লক্ষ লক্ষ পর্যটক বেড়াতে আসেন, এবং দেশটির অর্থনীতি পর্যটনের উপর নির্ভরশীল। অ্যান্টিগুয়ার সমুদ্রসৈকতের সৌন্দর্য বিখ্যাত। দক্ষিণ ক্যারিবীয় সাগরে পরিভ্রমণকারী বিলাসভ্রমণ জাহাজগুলি প্রায়ই অ্যান্টিগুয়াতে নোঙর ফেলে। বার্বুডা ও অ্যান্টিগুয়ার আশেপাশে প্রচুর প্রবাল প্রাচীর ও ডুবে যাওয়া জাহাজের অবশেষ আছে, ফলে এখানে পানিতে ঝাঁপ দেয়া ও ডুবসাঁতার কাটা বিনোদনের অন্যতম উপায়।
ক্রিস্টোফার কলম্বাস যখন ১৪৯৩ সালে দ্বিতীয়বার আমেরিকা মহাদেশ সফরে যান, তখন ইউরোপীয়রা প্রথম এই দ্বীপগুলি আবিষ্কার করে। ১৬৩২ সাল থেকে ১৯৮১ সালে স্বাধীনতা লাভের আগে পর্যন্ত দ্বীপগুলি ব্রিটিশ উপনিবেশ ছিল। এখানকার সংখ্যাগরিষ্ঠ জনগণ আফ্রিকা থেকে আনা দাস ও তাদের বংশধর। এদেরকে তুলা ও আখের প্ল্যান্টেশনে কাজ করানোর জন্য নিয়ে আসা হয়েছিল। দ্বীপগুলির সংস্কৃতিতে আফ্রিকান, পশ্চিম ভারতীয় এবং ব্রিটিশ প্রভাবের মিশ্রণ ঘটেছে।
প্রাথমিক বসতি
অ্যান্টিগুয়া ও বার্বুডার প্রথম অধিবাসী ছিলো সিবোনেই (Ciboney বা Siboney) গোত্রীয় মানুষেরা। এরা প্রাচীন আমেরিকা যুক্তরাষ্ট্রের আরাওয়াক (Arawak) গোষ্ঠীর সাথে সম্পর্কিত ছিলো। এদের বসবাসের শুরু হয়েছিলো আনুমানিক খ্রিস্টপূর্ব ২৪০০ অব্দ থেকে। তবে ঐতিহাসিক ভিত্তি অনুসারে ৩৫ সাল থেকে ১১০০ সাল পর্যন্ত আরাওয়াকদের অস্তিত্বের প্রমাণ পাওয়া যায়। ১৪৯৩ সালে যখন ক্রিস্টোফার কলম্বাস এন্টিগুয়ায় যান তখন সেখানে ছিলো ক্যারিব (Carib) গোত্রের বসবাস। কলম্বাস তার দ্বিতীয় অভিযানের সময় এই দ্বীপে যান এবং এর নামকরণ করেন সান্তা মারিয়া ডি লা এন্টিগুয়া। এটি ছিলো স্পেনের সেভিলে অবস্থিত একটি চার্চের নাম। এই দ্বীপে তিনি বেশিদিন থাকেননি। এই ভ্রমণের পর থেকেই স্পেনীয় ও ফরাসিরা এখানে উপনিবেশ স্থাপনের জন্য যুদ্ধ শুরু করে এবং তাদের সাথে যুগপৎ যুদ্ধ হয় ক্যারিবদের।
উপনিবেশিক যুগ
১৬৩২ সালে এই দ্বীপে ইংরেজ উপনিবেশ স্থাপিত হয়। ১৯৮১ সালে এই অঞ্চল স্বাধীন হওয়ার পূর্ব পর্যন্ত এন্টিগুয়া এবং এর অধীনস্থ বার্বুডা ও রোডান্ডা সহ অন্যান্য বেশ কিছু অঞ্চল ইংরেজদের অধিনেই থেকে যায়। অবশ্য ১৬৬৬ সালে অতি স্বল্প সময়ের জন্য এখানে ফরাসি আধিপত্য প্রতিষ্ঠিত হয়েছিলো। ১৬৭৪ সালে স্যার ক্রিস্টোফার কডরিংটন এই অঞ্চলে প্রথম ইক্ষু চাষ শুরু করেন। এই আধিপত্যের কারণেই বারবুডা অঞ্চলটি কডরিংটন পরিবারের কাছে ইজারা দেয়া হয়। ঊনবিংশ শতাব্দীর শেষের দিকে আবার এই অঞ্চল সরাসরি ব্রিটিশ রাজের অন্তর্ভুক্ত হয়। কডরিংটন পরিবারই বারবুডা অঞ্চলের জঙ্গলসমূহ পরিষ্কার করে তাকে ইক্ষু চাষের উপযুক্ত করে তোলে যার ফলে সেখানে ক্রিতদাসদের জন্য পৃথক প্রদেশ গড়ে উঠে। এন্টিগুয়ার জমি সাফ করার জন্যই সেখানে প্রচুর ক্রিতদাস নিয়োগ করা হয়েছিলো। আর এন্টিগুয়ার এই ক্রিতদাসরাই বারবুডায় আলাদা প্রদেশ গড়ে তোলে।
ইক্ষু চাষের উপযোগী উর্বর ভূমি ছাড়াও AJERITO /আরেকটি কারণে এন্টিগুয়ার সুখ্যাতি ছিলো। তা হলো এর গভীর প্রাকৃতিক পোতাশ্রয়সমূহ। দ্বীপটির দক্ষিণ-পূর্ব দিকে অবস্থিত সেন্ট জন্‌স এবং ফ্যালমাউথ উপকূলে ছিলো পোতাশ্রয়গুলো অবস্থান। এখানে ইংরেজ জাহাজগুলো নিরাপদে অবস্থান করতে পারতো। ১৮শ ও ঊনবিংশ শতাব্দীতে এই পোতাশ্রয়গুলোকে কেন্দ্র করে অনেকগুলো দুর্গ গড়ে উঠে যার কয়েকটি এখনও ব্যবহৃত হয়। এর মধ্যে রয়েছে সেন্ট জন্‌সে অবস্থিত শার্লি হাইট্‌স এবং নিলসন ডকইয়ার্ড।
বিখ্যাত ইংরেজ নৌ কমান্ডার হোরাশিও নিলসন যুবক অবস্থায় প্রায় তিন বছর এন্টিগুয়ায় কাজ করেন। একটি ফরাসি নৌবহরকে পশ্চাদ্ধাবন করতে গিয়ে ১৮০৫ সালে তিনি পুনরায় এই দ্বীপে যান। ট্রাফালগার যুদ্ধ সমাপ্ত হওয়ার পর তার এই পশ্চাদ্ধাবন শেষ হয়। ইংল্যান্ডের রাজা উইলিয়াম ৪-ও ১৭৮০-র দশকে নৌবাহিনীর একজন প্রশিক্ষণার্থী হিসেবে এন্টিগুয়ায় ছিলেন।
১৮৩৪ সালে এই দ্বীপে দাসপ্রথা বিলুপ্ত হয়। কিন্তু এরপরও দাসদের অবস্থার বিশেষ কোন উন্নতি সাধিত হয়নি। বিশেষ করে চিনির কারখানাসমূহে তাদের কঠোর আগের মতোই অক্রান্ত পরীশ্রম করতে হতো। এছাড়া মুক্তিপ্রাপ্ত দাসদের জন্য কোন জমি অবশিষ্ট ছিলো না, আর জমির মালিকরা তাদেরে সাথে আগের মতোই ব্যবহার করতো। বিংশ শতাব্দীর প্রথমার্ধে এসব বৈষম্যের বিরুদ্ধে তীব্র আন্দোলন গড়ে উঠে। শ্রমিকরা মূলত তাদের নিম্ন মজুরি এবং জীবনযাত্রার নিম্ন মানের তা প্রচার করে এর বিরুদ্ধে সংগ্রাম শুরু করে। ১৯৩৯ সালে সেখানে প্রথম শ্রমিক আন্দোলন দানা বেঁধে উঠে।
অ্যান্টিগা লেবার পার্টি
১৯৪৩ সালে চলতি শ্রমিক আন্দোলনের সভাপতি নির্বাচিত হন ভার কর্নওয়াল বার্ড। তিনি অন্যান্য শ্রমিক দল ও সংঘসমূহকে এক্রতিত করে এন্টিগুয়া লেবার পার্টি (এএলপি) প্রতিষ্ঠা করেন। ১৯৪৬ সালের নির্বাচনে এই দল প্রথমবারের মত অনেকগুলো আসন লাভ করে। এরপর প্রায় কয়েক দশক ধরে বার্ড ও তার পরিবার এন্টিগুয়ার রাজনীতি নিয়ন্ত্রণ করে।
১৯৬৭ সালে এন্টিগুয়া যুক্তরাজ্যের একটি সহযোগী শক্তির মর্যাদা লাভ করে যার ফলে সেখানে সম্পূর্ণ অভ্যন্তরীন স্বায়ত্তশাসন প্রতিষ্ঠিত হয়। ১৯৮১ সালে নভেম্বর মাসে এন্টিগুয়া একটি স্বাধীন রাষ্ট্র হিসেবে প্রতিষ্ঠা পায়, এর সাথে বারবুডাকে একত্রিত করে এন্টিগুয়া ও বারবুডা রাষ্ট্র প্রতিষ্ঠিত হয় যদিও বারবুডাবাসীরা নিজেদের আলাদা রাষ্ট্রের দাবী করেছিল। বারবুডাবাসীদের দাবীর মর্যাদা রক্ষার জন্য বারবুডাকে উল্লেখযোগ্য পরিমাণে অভ্যন্তরীন স্বায়ত্তশাসনের ক্ষমতা দেয়া হয়। তারপরও বারবুডাবাসীর আন্দোলন থেমে থাকেনি। এখনও স্বাধীনতার তাবীই বারবুডার রাজনীতিতে সবচেয়ে আলোচ্য বিষয়। যাহোক, এই রাষ্ট্রটি কমনওয়েল্‌থ অফ ন্যাশন্‌স-এর সদস্য।
স্বাধীন অ্যান্টিগা ও বারবুডা
স্বাধীনতার পর বার্ড দেশের প্রথম প্রধানমন্ত্রী নির্বাচিত হন। ১৯৯৩ সালে অবসর নেয়ার পূর্ব পর্যন্ত তিনি এই পদে বহাল ছিলেন। তার পর প্রধানমন্ত্রী হন বার্ডের ছেলে লেস্টার বার্ড। রেস্টার বার্ড দেশটির অর্থনৈতিক পরিবর্তনে দক্ষ চালকের ভূমিকা পালন করেন। তবে এর সাথে বার্ড পরিবারের বিরুদ্ধে দুর্নীতির অভিযোগ আসতে থাকে। ১৯৯০ সারে একটি আন্তর্জাতিক অস্ত্র চোরাচারানকারী চক্রের সাথে লেস্টার বার্ডের ভাই ভার বার্ড জুনিয়রের সংশ্লিষ্টতার তথ্য পাওয়া যায়। ১৯৯৬ সালে আরেক ভাই আইভর বার্ড কোকেইন ব্যবসার দায়ে আটক হন। একই সময় লেস্টারের অর্থমন্ত্রীকে অবসর নিতে বাধ্য করা হয়। তার প্রতি অভিযোগ ছিলো যে, তিনি আমদানিকৃত একটি ভিন্টেজ রোল্‌স-রয়েস গাড়ির জন্য রাষ্ট্রকে সম্পূর্ণ রাজস্ব দেন নি। এছাড়া উপকূলবর্তী ব্যাংকসমূহকে পুনর্গঠন করার কথা বরা হয়। দাবী উঠে এই ব্যাংকসমূহে অর্থলগ্নি চলছে। ১৯৯৭ সালে অর্থলগ্নির দায়ে ৫ টি রাশিয়ান মালিকানাধীন ব্যাংক বন্ধ করে দেয়া হয়।
এধরনের নানা অভিযোগ সত্ত্বেও বার্ডের লেবার পার্টি ১৯৯৯ সারে আবার নির্বাচিত হয়। বার্ড মন্ত্রনালয়ে কিছু পরিবর্তন আনেন। এর মধ্যে রয়েছে তার ভাইবার বার্ড জুনিয়র যে ১৯৯০ সারেই সরকারি দপ্তর থেকে নিষিদ্ধ ঘোষিত হয়েছিলো। ২০০৪ সালের নির্বাচনে ইউনাইটেড প্রগ্রেসিভ পার্টি আইনসবায় সংখ্যাগরিষ্ঠতা লাভ করে। এর ফলে এন্টিগুয়া ও বারবুডায় লেবার পার্টির যুগের অবসান হয়। লেস্টার বার্ড হেরে যান এবং ইউপিপি'র বাল্ডউইন স্পেন্সার নতুন প্রধানমন্ত্রী হিসেবে শপথ নেন।
ভাষা
ইংরেজি ভাষা অ্যান্টিগুয়া এবং বার্বুডার সরকারি ভাষা। এখানকার প্রায় সবাই ক্ষুদ্রতর অ্যান্টিল দ্বীপপুঞ্জের সর্বত্র প্রচলিত এক ধরনের ইংরেজি-ভিত্তিক ক্রেওল ভাষাতে কথা বলেন। সমাজের উঁচু স্তরে অবশ্য আদর্শ ব্রিটিশ ইংরেজি ভাষাই বেশি প্রচলিত।
চার্লস সিডনি বারাস
চার্লস সিডনি বারাস একজন মার্কিন তড়িৎ প্রকৌশলী এবং রাইস ইউনিভার্সিটির অধ্যাপক।
জীবনী
বারাস ১৯৩৪ সালের ৯ অক্টোবর টেক্সাসে জন্মগ্রহণ করেন। তিনি রাইস ইউনিভার্সিটি থেকে ব্যাচেলর্স এবং মাস্টার্স ডিগ্রি অর্জন করেন। বারাস স্ট্যানফোর্ড বিশ্ববিদ্যালয় থেকে ১৯৬৫ সালে পিএইচডি ডিগ্রি অর্জন করেন। তিনি এরপর রাইস ইউনিভার্সিটিতে শিক্ষক হিসেবে যোগদান করেন। তিনি ১৯৮৪ থেকে ১৯৯২ সাল পর্যন্ত রাইস ইউনিভার্সিটির তড়িৎ ও কম্পিউটার প্রকৌশলের চেয়ারম্যান হিসেবে দায়িত্ব পালন করেন। তিনি ২০০৯ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
দুষ্যন্ত ওঝা
দুশায়ন্ত ওঝা (ডিসেম্বর ১৯৩১ - ১৪ এপ্রিল ২০২০) ছিলেন রাজস্থানের জয়পুরের সাংবাদিক এবং ভারতীয় রাজনীতিবিদ। তিনি ছিলেন ভারতের কমিউনিস্ট পার্টি (মার্কসবাদী) এর রাজ্য সম্পাদক। তিনি ১৯৫৩ সাল থেকে তাঁর মৃত্যুর আগ পর্যন্ত দলের একজন সক্রিয় সদস্য ছিলেন। ২০২০ সালের ১৪ এপ্রিল রাজস্থানের জয়পুরের সি কে বিড়লা হাসপাতালে দীর্ঘ অসুস্থতার কারণে তিনি মারা যান।
মধ্যাঙ্গুলি প্রদর্শন
পশ্চিমা সংস্কৃতিতে, মধ্যম অঙ্গুলি প্রদর্শনীকে অশ্লীল অঙ্গভঙ্গি বলে ধরে নেওয়া হয়। এই ইঙ্গিতের সাধারণ অর্থ থেকে অনেক খারাপ অর্থ হতে পারে। উদাহরণস্বরূপ : "fuck off," "fuck you,"(ব্যুৎপত্তিগত অর্থ যৌনকর্ম কর, হলেও সাধারণ অর্থ 'দুর ছাই' হিসেবে বর্তমানে ব্যবহৃত হয়) বা "তোমার পায়ুপথে এটাকে (মধ্যম অঙ্গুলিকে) প্রবেশ করাও" বা "নিজেই নিজের সাথে যৌনকর্ম কর", এরুপ নানান অর্থ বর্তমানে ব্যবহার করা হয়। এই কাজটি করার সময় প্রথমে হাতকে পিছন করে ফেলতে হয়, তারপর হাতকে মুঠি করতে হয়(অর্থাৎ আঙ্গুলগুলোকে ভাজ করতে হয়), শুধুমাত্র মধ্যম আঙুল প্রসারিত করে, পতাকার মত উপর দিকে করে রাখতে হয়। অনেক সংস্কৃতিতে বিশেষ করে পশ্চিমা বিশ্বে এটা খুবই খারাপ বা অশ্লীলতার চিহ্ন হিসেবে বিবেচিত হয়। অনেক সংস্কৃতি এই ইশারাকে অসম্মান করার প্রতীক হিসেবে ব্যবহার করে যদিও বেশিরভাগই অন্য সংস্কৃতিকে অসম্মান করার ইচ্ছা না থাকলেও স্বভাবশত এই ঈংগিত দেখিয়ে ফেলে। এটি ঘৃণা বুঝানোর জন্য ব্যবহৃত হওয়ার কথা থাকলেও অনেকে তিরিক্ষি মেজাজের কারণে বা খেলাচ্ছ্বলে এই ঈঙ্গিত একে অপরকে করে থাকে।
প্রাচীন গ্রিস থেকে এর উৎপত্তি হলেও প্রাচীন রোমেও এর ব্যবহার দেখা যায়। ঐতিহাসিকভাবে এর প্রতীকি অর্থ হয় লিঙ্গমূর্তি(লিঙ্গের উত্তেজক অবস্থা) আধুনিক সংস্কৃতিতে এই ইঙ্গিত অসম্মানের প্রতীক হিসেবে বিবেচিত হয়। বিভিন্ন এটা মিউজিক আর্টিস্ট(যেমন:হার্ডকোর পাঙ্ক ব্যাণ্ড এবং হিপ-হপ সঙ্গীতে ব্যবহৃত হয়), অভিনেতা, রাজনীতিবিদদের দ্বারা অনেকসময় এই ঈশারা ব্যবহৃত হয়। বেশিরভাগ মানুষই একে অশ্লীল ইঙ্গিত হিসেবে দেখে। দ্য ফিঙ্গার হিসেবে মধ্যম আঙুল যখন দেখানো হয়, তর্জনী এবং অনামিকা আঙ্গুল যা মধ্যম আঙুলের পাশে অবস্থিত, সেগুলোকে নোয়ানো অবস্থায় শুক্রাশয় হিসেবে বিবেচনা করা হয়।
ঐতিহ্যবাহী যুগ
প্রাচীনকাল থেকেই মধ্যমাঙ্গুলি প্রদর্শন করাটা যৌন সঙ্গম করার প্রতীক হিসেবেই ব্যবহৃত হয়ে আসছে। যাকে এই ইঙ্গিত করা হয়, তাকে ভীত করা, তার সম্মানহানি করা অথবা হুমকি দেওয়ার প্রতীক হিসেবে এই ইঙ্গিতের ব্যবহার চলে আসছে বহু কাল থেকেই। মধ্যমাঙ্গুলি প্রসারিত অবস্থায়- পুংদণ্ড, আর তার দুইপাশের আঙ্গুল বাঁকানো অবস্থায় শুক্রাশয়, মধ্যমাঙ্গুলি দেখানোর এটাই অর্থ হয়। ভুমধ্য জগতের প্রথম শতকে, মধ্যম আঙ্গুল দিয়ে সৌভাগ্যের জাদু প্রয়োগ করা হত। শয়তানী দৃষ্টিকে ব্যর্থ করে ভাগ্য পরিবর্তন করার জন্য এই অঙ্গুলী ব্যবহার করা হত।
গ্রিক ভাষায় একে বলা হয় কাটাপাইগন(katapygon) (κατάπυγον, kata – κατά, (কাটা) শব্দের অর্থ"নিম্নভিমুখী" এবং pugē(পুজ) শব্দের অর্থ, "পশ্চাৎদেশ"। ). প্রাচীন গ্রিক হাস্যরসাত্মক নাটকে আঙ্গুল দেখানো ছিল অপমানের প্রতীক। katapugon(কাটাপুগন) শব্দটি পুরুষের ক্ষেত্রে ব্যবহার করা হত, যার অর্থ দাড়ায়, "একজন পুরুষ যে পায়ুপথে কিছু ঢুকাতে চাচ্ছে" একই অর্থ নারীর ক্ষেত্রেও ব্যবহৃত হত, তবে এক্ষেত্রে নারীর জন্য ব্যবহার করা হত "katapygaina"(কাটাপাইগানিয়া) শব্দ। এরিস্টোফেনের' রসাত্মক নাটক The Clouds (খ্রিষ্ঠপুর্ব ৪২৩), এ সক্রেটিস নামক একটি চরিত্র তার ছাত্রদের পয়েটিক মিটার(কবিতার ছন্দ বিশ্লেষণের কাঠামোগত প্রক্রিয়া) অনুসারে প্রশ্ন করার সময় স্ট্রেপ্সিয়াডস বলে, সে ভালোভাবেই জানে ডাকটিল(কবিতার ছন্দ) কী, এবং তারপর সে আঙ্গুল দেখায়। দৃশ্যত এই শ্লেষাত্মক ইঙ্গিতের দুইটা অর্থ হয়,একটি হচ্ছে শুধুমাত্র "আঙ্গুল" এবং অপরটি শব্দ কতটা ছন্দময় হয়েছে তা। ) সক্রেটিসের কাছে স্ট্রেপ্সিয়াডসের কাজ বর্বর এবং শিশুসুলভ মনে হয়েছিল। এই ইঙ্গিত হাস্যকর হিসেবে উঠে এসেছে পিচ নাটকেও, কারোও মুখের উপর জৈবিক বাষ্প(পাদ) উদগীরণ করলে যে অবস্থা হয়, ঠিক সেই অর্থই সেখানে বুঝানো হয়েছে। যদিও এর ব্যবহার সম্বন্ধে পরে সঠিকভাবে আলোচনা করা হয়েছে সুদাতে(গ্রিক এনসাইক্লোপিডিয়া), এটা নিয়ে আলোচনা করা হয়েছে দার্শনিক এরাসমুসের টীকাতেও  এই বিষয় নিয়ে কাজ উঠে এসেছে এরিস্টোফেনসের খণ্ডাংশতেও। এর ব্যবহার "সুদা"তে পুনরায় ব্যাখ্যা করা হয়, যেখানে বলা হয়, মধ্যাঙ্গুলী দেখানোর মানে হলো, " আঙ্গুল দিয়ে গুহ্যদ্বার স্পর্শ করা"। ডিওজেনস লেয়েরটাস (দার্শনিক) সংরক্ষণ করেছেন যে কীভাবে শুভনাস্তিক্যবাদী ডিওজেনস তার্কিক ডেমসথেনেসকে খ্রিষ্ঠপুর্ব ৪র্থ শতকে অঙ্গুলি দেখিয়েছিলেন। ডিওজেনস প্রকৃতপক্ষে সপহিস্ট(ছন্দ বিশ্লেষক) হলেও তিনি  ডিসকোর্স অব এপিকটেটাসে এ ঈঙ্গিত সম্বন্ধে আলোচনা করেন।
ল্যাটিনে মধ্যমাঙ্গুলি প্রদর্শন করা অশ্লীলতা, অশোভন। খ্রিষ্ঠাব্দের প্রথম শতকের পারসিয়াসের(স্যাটায়ার লেখক) কুসংস্কারচ্ছন্ন মহিলা আত্মীয় ছিল, যারা অঙ্গুলি ব্যবহার করে জাদুটোনা করত।  স্যাটিকনে(ল্যাটিন সাহিত্য) একজন বৃদ্ধা মহিলা ধুলিকণা, থুতু এবং তার মধ্যমাঙ্গুলি কপালে ছুয়ে জাদু করত; এমনটা দেখা যায়।  মার্টিয়াল নামক একজন সুস্বাস্থ্যের অধিকারী কবি ছিলেন। তিনি ছিলেন তিনজন ডাক্তারের মধ্যে অন্যতম অশ্লীল আচরণকারী ডাক্তার। তার নিজস্ব এপিগ্রামে (শ্লেষাত্মক অণু গদ্য (epigram),তিনি লিখেছিলেন; "উচ্চস্বরে হাসো, যৌনকাতুর হও; এতে করে কেও যদি তোমাকে  cinaedus(যে নিজের পছন্দ অনুসারে যৌন অভিমুখ নির্ধারণ করে) বলে তাহলে তাকে মধ্যাঙ্গুলী দেখিয়ে দাও।" জুভেনাল  synecdoche(সিনেকডোচি)  ব্যবহার করে ভাগ্যদেবতা ফরচুনাকে মধ্যমআঙ্গুলের নখ" দ্বারা হুমকি দিয়েছেন। এই অশোভন আঙ্গুল ব্যবহার প্রিয়াপেয়াতে (লিঙ্গ দেবতা প্রিয়াপাসকে উদ্দেশ্য করে কবিতার সংকলন) হাস্যরসাত্মক হিসেবে উপস্থাপন করা হয়েছে। এই অশোভন ইঙ্গিতটি সেভাইলের(বিশপ) সাহিত্যকর্ম ইটিমোলোজিতে ব্যাখ্যা করা হয়েছে। সেখানে বলা হয়েছে, কাওকে লজ্জ্বাজনক কাজে অভিযুক্ত করার সময় এই ঈঙ্গিত করা হত।
আধুনিক যুগ (যুক্তরাষ্ট্র)
ভাষাতত্ত্ববিদ জেসে শেইডলোয়ার যুক্তরাষ্ট্রে ১৮৯০ এর সময় থেকে এই ইঙ্গিতের; ধীরে ধীরে বহুল ব্যবহৃত হবার প্রমাণ খুজে পান। নৃতত্ত্ববিদ ডেসমণ্ড মরিসের, মতে ইতালীয় অভিবাসীদের দ্বারাই এই সংস্কৃতির যুক্তরাষ্ট্রে অনুপ্রবেশ ঘটেছে। যুক্তরাষ্ট্রে কখন থেকে এর ব্যবহার শুরু হয়েছে তার সুনির্দিষ্ট তথ্যপ্রমাণ নেই। তবে যুক্তরাষ্ট্রের ইতিহাসে অঙ্গুলী প্রদর্শনের প্রথম ইতিহাস সংরক্ষিত হয়  ১৮৮৬ সালে, ক্রীড়াবিদদের কারণে। ওল্ড হস রাডবোর্ন তার প্রতিপক্ষ দল নিউ ইয়র্ক জায়ান্টসের একজন সদস্যকে অঙ্গুলি প্রদর্শন করেন। সেসময় তা ক্যামেরাবন্দী হয়। রাডবোর্ন বোস্টন বিনেটারসের বেসবল পিচার(নিক্ষেপক) ছিলেন। Speedy (1928) নামক নির্বাক চলচ্চিত্রে হ্যারল্ড লিওড অভিনয় করার ২৪ মিনিটের মাথায় লুনা পার্কে আয়নায় নিজেকে প্রতিচ্ছবিকে বিকৃত করেন, বিকৃত করার সময় এই ইঙ্গিতটি তিনি ব্যবহার করেছিলেন। যদিও ঠিক কী অর্থে তিনি এ কাজটি করেছিলেন, তার অর্থ পরিস্কার নয়।
রাজনীতি এবং সামরিক বাহিনীতে অঙ্গুলি দেখানো
দ্বিতীয় বিশ্বযুদ্ধের সময় যুক্তরাষ্ট্রের বিমান বাহিনীর একটি গ্রুপ যাদের নাম 91st Bombardment Group মধ্যাঙ্গুলী দেখানোর এ পদ্ধতিকে "rigid digit" salute(অনমনীয়/দৃঢ় সালাম) বলে অভিহিত করে। এটা জনৈক বৈমানিক  ভুল করে করে ফেলেছিলেন। ব্রিটিশরা অসচেতন থাকলে এই ঈংগিত গালি হিসেবে ব্যবহার করেন। (তাদের কাছে এর অর্থ " তোমার আঙ্গুল তোমার পশ্চাৎদেশে ঢুকাও"). যুদ্ধের পর থেকে ৯১ এর যোদ্ধাদের সংগঠন অভিজ্ঞ অফিসারদের দ্বারা মধ্যাঙ্গুলি দেখানো হচ্ছে এইরুপ- প্রতীক খোদাই সমৃদ্ধ কাঠের ট্রফি দেওয়া হয়। ২০০৫ সালে ইরাকে যুদ্ধের সময় Michael Burghardt নামে একজন সার্জেন্ট বিখ্যাত হয়ে যান শুধুমাত্র আঙ্গুল দেখানোর কারণে।  ইরাকি বিদ্রোহীরা তাকে মারার জন্য হাতবোমা ছুড়েন। কিন্তু তারা তাকে মারতে ব্যর্থ হয়। তখন তিনি তাদের উদ্দেশ্যে মধ্যম অঙ্গুলী প্রদর্শন করেন। আর সেই ছবিই ওমাহা ওয়ার্ল্ড হেরাল্ড প্রকাশ করে।
মধ্যম আঙুল দেখানোর ঘটনাকে কেন্দ্র করে কেস আদালত পর্যন্তও গড়িয়েছে। হার্টফোর্ড এর আপিল বিভাগ ১৯৭৬ সালে রুল জারি করে বলেন, মধ্যম আঙুল প্রদর্শন অশোভন কিন্তু অশ্লীল নয়। আদালতের এ রায় দেওয়ার পিছনে প্রেক্ষাপট ছিল এক ১৬ বছরের শিক্ষার্থী পুলিশ অফিসারকে মধ্যম আঙুল দেখায়, এতে পুলিশ ক্ষিপ্ত হয়ে তার বিরুদ্ধে চার্জশিট দাখিল করে। কানেক্টিকাট সুপ্রিম কোর্টে এবিষয়ে আপিল করা হলে কোর্ট এ বিষয়ে সিদ্ধান্ত নেন। মার্চ ২০০৬ সালে ফেডারেল আইন একে বাকস্বাধীনতার অংশ বলে আখ্যা দেয়।
জনগণ অনেক সময় একে রাজনীতিবিদদের বিভিন্ন কার্যক্রমের বিরোধিতা হিসেবে প্রকাশ করে। একটি কনসার্টে রিকি মার্টিন ইরাকে মার্কিনীদের যুদ্ধের প্রতিবাদ স্বরুপ জর্জ ডব্লিউ বুশের ছবিকে উদ্দেশ্য করে মধ্যম আঙ্গুল প্রদর্শন করেন। স্লোবোডান মিলোসেভিকের সমর্থনে সেবরিয়ার আন্দোলনকারীরা রাশিয়ান এম্বাসিকে মধ্যম অঙ্গুলী প্রদর্শন করে। কারুশিল্পী এই ওয়েউই এই অঙ্গুলীকে রাজনৈতিক বিবৃতি হিসেবে ভাস্কর্য এবং ছবির মধ্যে ফুটিয়ে তুলেছিলেন। ক্রেজ রাষ্ট্রপতির কাছে রাজনৈতিক বার্তা হিসেবে ক্রেজ কারুশিল্পী ডেভিড চের্নি; রক্ত-বেগুনী বর্ণের মধ্যম অঙ্গুলি দেখানো হচ্ছে এইরুপ খোদাই করা প্রতিকৃতি ভিল্টাভা নদীতে ভাসিয়ে দেন।
জনপ্রিয় সংস্কৃতিতে
বিভিন্ন সংস্কতিতে এর ব্যাপ্তি লক্ষ করা যায়। কোবরা স্টারশিপ নামক ব্যাণ্ড একটি গান গান যার নামই ছিল "মিডল ফিঙ্গার", তার সাথে সাথে তারা একটি মিউজিক ভিডিও রিলিজ করেন যেখানে দেখা যায় তারা জনগণকে মধ্যমাঙ্গুলি দেখাচ্ছে। ইতালীয় শিল্পী মাওরিজিও ক্যাটেলান একটি মার্বেল পাথরের মধ্যমাঙ্গুলি প্রদর্শনরত একটি ভাস্কর্য তৈরী করেন, যা উঁচু। এটি মিলান স্টক এক্সচেঞ্জের সামনে অবস্থিত। ইদানীং কালে জনপ্রিয় হয়ে উঠা ফটোগ্রাফার  জনি ক্যাশ) ১৯৬৯ সালে একটি অনুষ্ঠানে এই অঙ্গুলী দেখান। ১৯৯৮ সাল পর্যন্ত এই ছবিটা অজ্ঞাতই ছিল, কিন্তু প্রযোজক  রিকি রুবিন দেশের রেডিওব্যবস্থাকে সমালোচনা করে এই ছবিকে বিলবোর্ডে ব্যবহার করেন। ক্যামেরন ডিয়াজ স্কয়ার ম্যাগাজিনে নিজের ফটোশুটের সময় মধ্যাঙ্গুলী দেখানো হচ্ছে এই ধরনের ছবি ব্যবহার করেছেন। হ্যারন ল্যায়িড ১৯২৮ সালে নির্বাক চলচ্চিত্র স্পিডীতে  কনি দ্বীপে নিজের প্রতিচ্ছবিকে মধ্যাঙ্গুলী দেখান।
বিভিন্ন ক্রীড়াবিদ যেমন: স্টিফেন এফেনবার্গ, রন, লুইস সুয়ারেজ, জুয়ান পাবলো, আইভান রদ্রিগেজ, ড্যানি গ্রেভস, জ্যাক এমসিডোয়েল, নাতাসা জুভেরেভা, জোস স্মিথ, ব্রাইয়ান কক্স, এবং জনি ম্যানজিয়েল এর মত অনেকেই খেলা থেকে হয় নিষিদ্ধ হয়েছেন অথবা বিরাট অঙ্কের জরিমানা গুণতে হয়েছে।    জোস পানিয়াগুয়া Chicago White Sox নামক বেসবল আম্পায়ারকে মধ্যম আঙ্গুল দেখানোর কারণে নিষিদ্ধ হন। Fan Appreciation Night এর ভক্তদের বেসবল নির্বাহী সংস্থার পরিচালক চাব ফেনি আঙ্গুল দেখান একারণে অভিযোগ উঠায় তিনি পদত্যাগ করেন।  বাড এডাম, যিনি National Football League এর মালিক  Buffalo Bills এর ভক্তদের খেলা চলাকালে দুইহাতের মধ্যম আঙ্গুল দেখানোর কারণে তাকে মার্কিন 250,000 ডলার জরিমানা করা হয়েছিল। পেশাদার পালোয়ান (রেসলার) ও হলিউড অভিনেতা স্টোন কোল্ড স্টিভ অস্টিন প্রতিপক্ষকে তার নিজস্ব কৌশলে কুপোকাত করতে সফল হলে এক বা দুই হাতের মধ্যম অঙ্গুলি দেখান এবং এ জন্য তিনি বিখ্যাত।
বিভিন্ন সংগীতশিল্পী যেমন: ম্যাডোনা, লেডি গাগা, এমিনেম, আরিয়ানা গ্রেণ্ডে, কেটি পেরি এবং এডেল তাদের ভক্ত বা জনতার সামনে এই ইঙ্গিত বিভিন্ন সময় করেছেন। ব্রিটনি স্পেয়ারস এবং আইগি এজেলা পালারাজ্জির সদস্যদের অঙ্গুলি দেখান কিন্তু পরবর্তীতে যখন ভক্তরা তাদের দিকেই অঙ্গুলী দেখান তখন তারা এর জন্য ক্ষমা চান। এম.আই.এ সুপার বোউলের খেলা চলাকালীন অর্ধকালীন সময়ে অঙ্গুলি দেখান জাতীয় ফুটবল লীগ, এন.বি.সি, এবং এম.আই.এ এর জন্য পরবর্তীতে ক্ষমা চায়। কিড রকের এলবাম Devil Without a Cause নামে যে সিডি(কমপ্যাক্ট ডিস্ক) বের হয়, সেখানে কভার ফটো হিসেবে তার মধ্যাঙ্গুলী ব্যবহার করা হয়। মোবি গ্রেপের প্রথম এলবাম হচ্ছে Moby Grape। সেখানের ব্যাণ্ড সদস্য ডন স্টিভেনসন মধ্যাঙ্গুলী ব্যবহার করে পাখি তৈরী করার সময় ক্যামেরায় ধরা পড়েন।
মোটরগাড়ি চালানোর সংস্কৃতিতে একজন চালক দেখা যায়; বেপরোয়াভাবে গাড়ি চালানোর জন্য অন্য চালককে এই ঈঙ্গিত করে থাকে।
মধ্যাঙ্গুলী দেখানোটাইউনিকোডেরও অন্তর্ভুক্ত হয়ে গেছে।